
ОТНОСНО: Приемане на доклад в изпълнение на Областната стратегия на област Кърджали за равенство, приобщаване и участие на ромите (2022–2030). и План за действие на Община Крумовград за периода 2024-2027 г. за изпълнение на Областната стратегия за равенство, приобщаване и участие на ромите (2021-2030)       

 

ДАМИ И ГОСПОДА ОБЩИНСКИ СЪВЕТНИЦИ,

С Решение №151 от 7 март 2024 г. на Министерски съвет е приет Национален план за действие за периода 2024-2027 г. (НПД  2024-2027) за изпълнение на Националната стратегия на Република България за равенство, приобщаване и участие на ромите (2021-2030). За постигане на изпълнението на стратегията от изключително важно значение е включване на планиране, което да обхване и всички области и общини.
Планът за действие на Община Крумовград в изпълнение на Областната стратегия за равенство, приобщаване и участие на ромите в област Кърджали (2021-2030) е разработен в съответствие с изискванията на Национална стратегия на Република България за равенство, приобщаване и участие на ромите (2021-2030). Планът дефинира необходимостта от определяне на задачите и насочване на усилията на местната власт, НПО и местната общност към разрешаване на нарастващите потребности на маргинализираните групи в общината.  


Изпълнението му е насочено към:

· Подобряване адаптивността и качеството на живот на целевите групи, нуждаещи се от социална подкрепа;

· Преодоляване на изолацията и интегрирането в обществото на хората от маргинализираните групи;

· Мотивиране и стимулиране на хората в риск да се справят с проблемите си;

· Активизиране на гражданското общество за толерантност, съпричастност и социалност към хората в неравностойно положение.

Реализирането на общинската политика за интегриране на маргинализираните групи е непрекъснат процес, инструмент за хармонизиране на местните инициативи с държавните изисквания, възможностите на местната власт и потребностите на жителите на общината, с цел  подобряване благосъстоянието на тези  групи и евентуално намаляването им в бъдеще.
Проучването и планирането се осъществи с прякото участие на всички заинтересовани страни: Общинска администрация, Дирекция „Социално подпомагане” – гр. Крумовград, Дирекция „Бюро по труда” – гр. Крумовград; МКБППМН и др.                           
Основните приоритети на Плана за действие за приобщаване на българските граждани в уязвимо социално положение, живеещи в сходна на ромите положение са:

· образование и обучение;

· здравеопазване и социални дейности;

· заетост;

· жилищни условия;

· 
върховенство на закона и антидискриминация;

· култура и медии.

Заложените в плана мерки имат за цел реализиране на комплекс от практики, чрез които да се постигне устойчивост в решаването на специфичните проблеми на българските граждани в уязвимо социално положение, живеещи на територията на община Крумовград.

Ежегодно се изготвя доклад в изпълнение на Областната стратегия на област Кърджали за равенство, приобщаване и участие на ромите (2022–2030). Докладът е базиран на предоставени данни от институциите, ангажирани с изпълнението на планираните мерки в рамките на шестте приоритетни области на интеграционната политика: образование, здравеопазване, жилищни условия, заетост, върховенство на закона и недискриминация, култура и медии.

Във връзка с гореизложеното и на основание чл. 21, ал. 1, т. 12 от ЗМСМА, предлагам на Общински съвет Крумовград след обсъждане да вземе следното.
Р Е Ш Е Н И Е:

Общински съвет Крумовград, приема:
1. План за действие на Община Крумовград за периода 2024-2027 г. за изпълнение на Областната стратегия за равенство, приобщаване и участие на ромите (2021-2030) (Приложение №1), неразделна част от решението.

2. Доклад на община Крумовград за 2024 г. в изпълнение на Областната стратегия на област Кърджали за равенство, приобщаване и участие на ромите (2022-2030) (Приложение №2), неразделна част от решението.

                                               /Себихан Мехмед/

Изготвил:

Мелиха Байрам    /П/
Гл. експерт „Социални дейности“

Съгласувал:

Карамфилка Тюрдиева  /П/
Директор на Дирекция „ОСД“

Съгласувал:

Валерия Пехливанова    /П/
Директор на Дирекция „НОП“
